Pàgina d'inici\tAgenda\tDiada de Meritxell\n8 de setembre de 2019 - Canillo (Andorra)\nDiada de Meritxell d'Andorra\nLa diada nacional d'Andorra té lloc el 8 de setembre en honor de la Mare de Déu de Meritxell, patrona del Principat des de 1873. Els actes principals es desenvolupen al santuari de Meritxell, situat al comú de Canillo, on se celebra una missa que finalitza amb el cant dels goigs en honor de la Santa. Després de l'ofici, és tradició que els pelegrins vinguts de les set parròquies que conformen el Principat s'acostin a la imatge de la verge i li facin un petó. Acabat l'acte es ballen sardanes al claustre del monestir de Meritxell i, a la tarda, el Cor Nacional dels Petits Cantors d'Andorra ofereix un concert que rep gran afluència de públic. Durant tota la jornada hi ha un servei de transport gratuït per tal d'arribar al santuari.\nPortal de Turisme de Canillo


Aquesta és la millor Botifarra d'Ou Singular de Catalunya\nBadia Xarcuters de Tremp guanya el premi de millor Botifarra d’Ou Singular de Catalunya\nJaume Badia, de Badia Xarcuters de Tremp, mostrant la botifarra d'ou que ha guanyat el primer Botifarra d'Ou Singular de Catalunya | ACN\nLa Carnisseria Alemany de Girona i Fàbregas Xarcuters de Barcelona també han estat guardonats\nBadia Xarcuters, de Tremp, s’ha emportat el premi a la Millor Botifarra d’Ou Singular durant la 6a edició del Concurs de Botifarra d’Ou Artesana, antesala de Dijous Gras i la setmana de Carnestoltes. La Carnisseria Alemany de Girona s’ha endut el premi en la categoria de Millor Botifarra d’Ou Tradicional i Fàbregas Xarcuters de Barcelona ha estat el vencedor en la categoria de Millor Farcit de Carnaval. El concurs organitzat per la Fundació Oficis de la Carn i amb el suport de la Federació Catalana de Carnissers i Cansaladers–Xarcuters s’han presentat 62 botifarres d’ou i 5 farcits de carnaval.\nEl Concurs Nacional de Botifarra d’Ou Artesana és un certamen que vol “reforçar el valor dels productes artesanals i del comerç de proximitat i a més, millorar la qualitat d’uns dels productes tradicionals procedents del receptari popular”, remarca Pròsper Puig, president de la Confraria del Gras i el Magre.\nJaume Badia ha presentat una botifarra d’ou amb girella que vol “traslladar al paladar del consumidor la mescla de dos productes elaborats de forma tradicional i a la vegada, retre un homenatge a la Girella, elaborat tradicional del Pallars”.\nXavier Alemany Juanola de la Carnisseria Alemany va presentar una botifarra “fruit de la formació i millora constant de la recepta i que vol seguir l’essència de la tradició a partir de productes km 0”; i el guanyador Valentí Fàbregas de Fàbregas Xarcuters, un farcit de carnaval “que tot i no ser típic de la zona, vol traslladar l’essència del Pirineu a Barcelona a través del seu sabor pronunciat i intens”.\nJaume Badia de Badia Xarcuters ha explicat que “des del moment que vam decidir presentar-nos, teníem molt clar que volíem integrar un altre producte dins la botifarra d’ou i no havia un millor elaborat que la girella per fer aquesta fusió”. La Girella és un producte que fa molts anys que s’elabora, és un producte que ens recorda d’on venim, ha remarcat Jaume Badia.\nBadia Xarcuters van iniciar-se al sector càrnic com a pagesos i ramaders i, des de fa més de 25 anys, com a xarcuters. Segons Jaume Badia, “els professionals de Casa Badia hem recollit la millor tradició de l’embotit pallarès, representada pel xolís i la girella, juntament amb altres productes típics de la nostra comarca.”\nConfraria del Gras Magre\nLa Confraria del Gras i Magre és una entitat sense ànim de lucre fundada l’any 2005 en el marc de la Fundació Oficis de la Carn. En aquest hi participen mestres artesans carnissers, cansaladers i xarcuters de Catalunya, fins a arribar a un total de més d’un centenar d’associats que defensen i difonen les millors carns i els seus elaborats de la nostra terra, així com la seva qualitat, el valor nutritiu i la seva identitat social i cultural.


- Amb la recollida solidària d'aliments pels Bancs dels Aliments de la ciutat\nAquest proper diumenge, 26 de maig, es durà a terme la III Cursa Popular del Turó Cartig, que organitzen l'Associació de Comerciants Salut alta Pau Piferrer i l'Associació de Veïns Turó Caritg. La cursa consta d'un recorregut de 8 kilòmetres i es disputarà en categories femenina, general i sèniors.\nLa inscripció té un preu de 2 euros i els dorsals es poden recollir a partir de demà a la tarda i el dissabte al matí. La sortida serà a les 9.30 h. al carrer Isaac Albéniz cantonada carrer Solsona. Es requereix estar una hora abans de la sortida a la Plaça Turó Caritg.\nDurant la cursa s'expondran els dibuixos participants del concurs infantil i es duran a terme activitats destinades als més menuts com jocs, tallers de maquillatge, etc. Tot a càrrec de La Rotllana. També hi haurà, a les 12.30 hores, la Festa Tumàcat.\nA més, es recolliran aliments destinats al Banc dels Aliments de Badalona.\nInscripcions a Viatges Hismar (c. gral. Moragues, 34-40; Modas Kevin (c. Floridablanca, 2; Interesport Maresma, Avda. Martí i Pujol, 145; Esports Otero, Avda. Marquès de Sant Mori, 60-75.\nMés informació: cursaturo@gmail.com


CCOO denuncia l'empresa Nora a Inspecció de Treball per obligar la plantilla a treballar quan ja es coneixen 4 positus La República\nACN Barcelona.-CCOO ha denunciat l’empresa de recollida de residus i neteja Nora a la Inspecció de Treball per incompliment del protocol de prevenció de la covid-19, després que s’hagi detectat […]\nACN Barcelona.-CCOO ha denunciat l’empresa de recollida de residus i neteja Nora a la Inspecció de Treball per incompliment del protocol de prevenció de la covid-19, després que s’hagi detectat un brot que afecta15 treballadors. Els empleats del torn de nit, format per 25 persones, van treballar dos dies un cop sabut que hi havia quatre infectats a l’empresa i mentre esperaven els resultats dels testos PCR, contradient les recomanacions del Departament de Salut, apunta el sindicat. Finalment, 11 d’aquests treballadors van acabar donant positiu. L’organització sindical també denuncia que la companyia donés ordres de continuar treballant “sense prendre cap mesura addicional” com ara limitar l’ús d’espais compartits com els menjadors o els vestidors.\nEl delegat de CCOO a l’empresa, Jesús Fernández, assegura que s’ha comès “una negligència” perquè l’empresa hauria pogut moure torns o prendre mesures per evitar el contacte dels treballadors als espais comuns, com tancar les dutxes i instar la plantilla a canviar-se de roba a casa seva. Fernández explica que els primers contagis al torn de nit es van conèixer entre el 20 i el 23 de juliol i es van començar a fer testos per conèixer l’abast del brot. En aquell moment, les autoritats sanitàries van recomanar a Nora que els empleats a qui s’havia fet la PCR es quedessin a casa, continua el sindicalista. Tot i això, l’empresa no va esperar a saber el resultat de les proves i va obligar els treballadors a anar a la feina divendres i dissabte. L’endemà es va saber que 15 dels 25 treballadors del torn de nit havien donat positiu al test de covid-19, afegeix Fernández. Segons el representant de CCOO, aquesta setmana es faran testos al centenar de persones que treballen per l’empresa. Nora és una empresa mixta constituïda pel Consell Comarcal de la Selva, l’Ajuntament de Blanes i Cespa, dedicada a la recollida residus, la neteja viària i serveis ambientals.


Cloenda del 125è aniversari Joan Amades | Joan Amades\nCloenda del 125è aniversari Joan Amades\nACTE DE CLAUSURA DEL 125è ANIVERSARI JOAN AMADES\nL’ACJA tancarà l’efemèride fent un repàs de totes les accions impulsades\nEs presentarà el darrer projecte: Músiques per Joan Amades\nACTE DE CLAUSURA DEL 125è ANIVERSARI DEL\nNAIXEMENT DE JOAN AMADES\nDia: 23 de juliol de 2016\nLloc: Museu de Cultures del Món\nc/Montcada 12-14, Barcelona\nLa presentació de l’acte anirà a càrrec de Jaume Bernadet (Comediants)\nUs convidem a l’acte de clausura del 125è aniversari del naixement de Joan Amades. L’esdeveniment tindrà lloc al Museu de Cultures del Món el proper 23 de juliol a les 12h del migdia i el conduirà l’artista Jaume Bernadet de la companyia de teatre Comediants. També hi seran presents membres destacats del món de la Cultura, entitats i associacions que han col·laborat amb l’ACJA.\nJustament fa un any que s’encetava la celebració d’aquesta efemèride amb l’objectiu de reivindicar l’obra i la figura d’Amades i difondre-les arreu. Al llarg d’aquest any intens han estat molts els projectes que ha impulsat l’ACJA amb la col·laboració de nombroses persones i entitats que s’hi ha sumat.\nEn el transcurs de l’acte farem un repàs de totes aquestes accions i projectes que s’han dut a terme, entre els quals destaquem: la publicació de la Petita història de Joan Amades, amb il·lustracions de Pilarín Bayés; les exposicions “La memòria del poble” i “Ballar el moro” que han corregut arreu de la geografia catalana i han arribat fins a Leeds (Gran Bretanya) sota el títol “Dancing the Moor”; un cicle de xerrades que ha contribuït a descobrir aspectes més desconeguts de Joan Amades; la publicació de Canemàs, un monogràfic especial dedicat al folklorista; el Campus Joan Amades de Cultura Popular i Tradicional; la Tamborinada; la publicació d’un receptari de Joan Amades a càrrec de la Fundació Alícia; el cd “Tot esperant l’Amades” o la reedició de “Tradicions de Gràcia”.\nPRESENTACIÓ DE MÚSIQUES PER JOAN AMADES (MJA):\nCom a punt final al 125è aniversari us volem presentar el darrer projecte en què ha estat treballant l’ACJA: l’enregistrament de músiques recollides per Joan Amades en format auditiu i que ara han estat gravades pel grup Mininstrers de Bot. Aquest grup, format per músics de diversos àmbits però tots relacionats amb la música tradicional, ha estat creat específicament per a l’enregistrament d’aquestes músiques sota la producció d’Adrià Abellán. També seran presents a l’acte de clausura per interpretar algunes peces musicals.\nL’àlbum Músiques per Joan Amades està format per cançons i danses representatives del territori català amb diferents instrumentacions, ritmes i melodies i ha estat elaborat amb una clara finalitat divulgativa El treball dels músics ha consistit bàsicament a adaptar a les tendències actuals de la música tradicional les tonades que recull Amades per dotar-la de noves idees i sonoritats, però sense perdre’n l’arrel que ell mateix descriu a la seva obra.


Les assignatures de religió | Catalunya Religió\nPer Jordi López Camps. Dv, 27/02/2015\nLa publicació en el BOE de la resolució de la Direcció General d’Evaluació i Coperació Territorial (Govern de l’Estat) on es regula el currículum de l’ensenyament de la Religió Catòlica de l’Educació Primària i de l’Educació Secundària Obligatòria ha generat un gran enrenou mediàtic i d’algunes entitats civils. Molt de soroll, molta sorna i burleta, però poques anàlisis de fons i molts errors d’apreciació. Tot és molt epidèrmic i visceral. Si m’ho permeten, molt anticlerical. És un anticlericalisme antic que dóna la impressió que sempre té algun compte pendent amb l’Església catòlica. Tot aquest enrenou contrasta amb el silenci que les mateixes veus dispensaren a una resolució similar del 26 de novembre de 2014 en relació al currículum de la religió Islàmica. Muts i a la gàbia. Ningú aixecà la veu d’una resolució que, en forma i fons, és similar a la referent a la resolució que afecta a l’ensenyament de la religió catòlica en el marc educatiu.\nEl debat hauria de ser més seriós del que ha estat fins ara. Una primera qüestió a resoldre de forma entenedora i equilibrada és com els pares exerceixen el seu dret de garantir l’educació dels seus fills en el marc de l’escola pública. Cal resoldre aquest tema, de manera especial per les famílies amb creences religioses. El fet que l’escola es situï dins de l'aconfessionalitat pròpia de les institucions públiques no pressuposa marginar les conviccions religioses dels pares i la seva projecció en l’educació dels fills. Personalment, no trobo desencertat que el sistema educatiu públic ofereixi la possibilitat de l’educació religiosa voluntària, i contempli una assignatura avaluable de cultura i història de les religions dins del currículum. El desconeixement sobre els aspectes bàsics de les religions dificulta a moltes persones comprendre el sentit de moltes aspectes del patrimoni cultural del nostre país o saber relacionar-se adequadament amb ciutadans adherits a diferents religions. Avançant més en aquesta direcció, el problema real està en el tractament avaluable i computable que la llei Wert dóna ara a les religions dins dels currículum educatiu en general.\nUn altre aspecte del debat és la pròpia naturalesa del currículum de les assignatures de religió. Vagi per endavant que totes les confessions amb acords amb l’Estat tenen reservat el dret de confeccionar aquest currículum. No podria ser d’una altra manera. Pretendre el contrari seria equivocar-se. Però sí que és interessant reflexionar sobre l’enfoc que es volen donar als continguts d’aprenentatge d’aquest currículum. Sobre aquesta qüestió hi ha diferents posicionaments i opinions. Existeixen veus competents que consideren que les assignatures de religió haurien de ser més educatives que transmissora de doctrina. De tal manera que l’assignatura de religió no fos pròpiament una catequesi sinó una aprenentatge d’una religió en concret. Sóc conscient de que és un tema amb límits imprecisos, però resultaria més clarificador situar les catequesis religioses en els marcs de les espais religiosos, i amb les seves metodologies, i deixar l’educació en una religió concreta en l’àmbit escolar.\nSituats en aquest punt, i per acabar la reflexió, trobo a faltar en totes les opinions atropellades d’aquests dies l’anàlisi pedagògica, ja que estem dins del sistema educatiu, sobre la idoneïtat educativa dels continguts d’aprenentatge proposats, tant en la proposta de la religió catòlica com en l’Islam, i la consistència dels criteris d’avaluació dels aprenentatges i els estàndards d’aprenentatge avaluables. Em dóna la impressió després de llegir-me les dues resolucions que les autoritats educatives, com a garants últimes del sistema, i els responsables de les religions, tenen per endavant un considerable camí a recórrer per aconseguir fer de l’ensenyament de les religions un aprenentatge que, a més d’un interès religiós, tingui un valor social.


El Barça defensarà el títol de campió i si guanya acumularà 10 campionats\nCom és tradició, el FC Barcelona ha confirmat la seva presència al Torneig de Basquet Infantil de Nadal que organitza la Fundació Claror els dies 22 i 23 de desembre. Aquest esdeveniment s'ha convertit en els darrers anys en una cita obligada per als...\nEl Torneig de Bàsquet Infantil se celebrarà el 22 i 23 de desembre\nEl dissabte 22 i el diumenge 23 de desembre, els pavellons del CEM Marítim i CEM Claror acolliran la divuitena edició del Torneig de Bàsquet Infantil de Nadal organitzat per la Fundació Claror. El torneig enguany arriba a la dinovena edició...\nApunta't als cursos de volei platja que fem els dissabtes al matí\nEl CEM Marítim oferiex cursos de volei platja cada dissabte al matí a la platja del Somorrostro. Si t'agrada aquest esport t'ensenyarem a millorar els aspectes tècnics i tàctics més rellevants del voleibol platja al mateix temps que millores...\nPer aprendre tots els gestos tècnics que els permetrà jugar, sigui quin sigui el seu nivell. Els cursos són d’una hora setmanal, així que cal triar una franja horària i un dia a la setmana.\nEls alumnes aprenen tots els gestos tècnics que els permetrà jugar, sigui quin sigui el seu nivell. Els cursos són d’una hora setmanal, així que cal triar una franja horària i un dia a la setmana.\nLa definició clàssica ens diu que són curses contrarellotge, camp a través i sense un itinerari prefixat però amb l’obligació de passar per una sèrie de controls. Aquests controls, dibuixats en un mapa que el corredor no coneix...\nSnowboard: passat, present i futur\nL’snowboard o surf de neu és un esport modern que consisteix a lliscar sobre la neu mitjançant una taula que els practicants es lliguen mitjançant les fixacions. En podem situar el naixement als Estats Units, a la dècada dels seixanta, estretament...\nAlimentar-se per competir\nLa dieta en l’entrenament i per a la competició té com a objectiu primordial detectar i corregir els hàbits alimentaris dels esportistes per obtenir un pes i una composició corporal òptims des del punt de vista competitiu. També pretén...


“La fractura amb les noves tecnologies ja no és tant d’accés, com de ser-ne competent”\nCom gestionar els WhatsApp escolars? Efectes secundaris i recomanacions per evitar-los\n“Quants de vosaltres escriviu ‘bon dia’ quan comenceu una conversa amb algú per whatsapp?”. Ni un sol de la quarentena d’alumnes de 1r d’ESO presents a la biblioteca del centre aixeca la mà. El Sergi Llorca hi torna. “A quants de vosaltres us crea malestar veure que han llegit el vostre missatge pel double check blau i que no us contesten?”. Aquí són majoria els qui s’hi identifiquen. “És que et comences a preguntar què passa”, diu un. “A mi no m’enfada, però em molesta”, diu un altre. “Et ratlles!”, afegeix al mateix temps una altra veu.\nEstem assistint a una xerrada sobre educació digital impartida per la consultora Second News a l’Institut El Palau de Sant Andreu de la Barca (tristament cèlebre per les denúncies contra professors, però aquest ara no és el tema). La xerrada, que forma part de les propostes formatives que la Diputació de Barcelona ofereix als centres de la demarcació, pivota sobre dues vessants: la seguretat i la identitat digital. I són tants els missatges que s’han de transmetre en l’hora escassa de classe que el Sergi Llorca, politòleg, community manager i expert en educació digital, salta d’una idea a una altra sense pausa.\nPrimera idea a retenir: a la xarxa tot queda registrat i d’aquí uns anys es podrà saber tota la vida dels nens que estan naixent ara només pel rastre digital que hauran anat deixant. O sigui que tot el que hi penges sobre tu es conserva i has de saber que, per exemple a l’hora de buscar feina en el futur, possiblement valdrà més el rastre que hagis deixat a Internet que el que digui el teu currículum. Ves al Google, posa-hi el teu nom i mirant què hi surt començaràs a tenir una idea de la identitat digital que t’estàs construint. El Sergi ho rebla amb un exemple il·lustratiu: el del futbolista a qui el Barça B volia fitxar fins que algú va descobrir que dos o tres anys enrere havia insultat grollerament al Barça des del seu compte de twitter. “Us sembla bé que al final no l’agafés per aquest motiu?”. Disparitat de respostes.\nAlguns consells sobre identitat digital. 1) Tota xarxa social vol que estigueu el més oberts possibles però té opcions de privacitat, activeu-les i feu-ho acompanyat d’un adult. 2) Sigueu conscients del que deixeu escrit, penseu-vos-ho dues vegades abans que se us escalfi la boca o el teclat (un altre exemple: la de la dona que va insultar una coneguda política desitjant-li que la violessin; resultat: ha perdut la feina i ha acceptat una pena de 10 mesos de presó). 3) No us deixeu etiquetar per qualsevol. 4) Compte amb fer ‘memes’ de mal gust sempre sobre el mateix company o companya (podria ser entès com ciberbullying). 5) I òbviament no us ratlleu si no us contesten de seguida, perquè de vegades un llegeix un missatge i no pot contestar al mateix moment.\nQui té instagram? Tots els braços en alt. I qui té facebook? Només tres o quatre alcen la mà. “Jo el tinc, però no el faig servir”, deixa anar una alumne. I qui té mòbil i whatsapp? Potser seria més fàcil preguntar qui no en té. Els nanos d’aquesta edat es comuniquen també a través dels jocs de la PlayStation. El Fifa, per exemple. O el Fornite, que és el que ara mateix la peta. “Compte amb les converses que manteniu. Abans marxaves de l’escola i te n’oblidaves fins l’endemà, ara les situacions complicades continuen amb les xarxes i els videjocs, us emporteu els problemes a casa”, els comenta el Sergi. I a continuació una recomanació a subratllar: “El whatsapp genera molts malentesos, no intenteu mai resoldre conflictes per whatsapp”.\nEl Sergi Llorca, durant la xerrada | Foto: VS\nSeguim: “I al mòbil escriviu bé?”. Rialles. “Jo només amb els meus pares, perquè ells escriuen amb totes les lletres, amb accents i comes”, diu un alumne. “Compte que després escriviu igual quan venen els dictats…”, continua el Sergi i més d’un admet que en algun examen se li ha colat una “k” allà on hi hauria d’haver hagut un “que”.\nAlguns consells de seguretat: 1) Compte amb la informació que doneu de vosaltres mateixos: per exemple si el vostre compte d’instagram és obert no escriure mai quan marxeu de vacances. 2) De fet, millor tenir activada la opció de privacitat: “Imagineu que anuncieu el dia del vostre aniversari, amb això i el vostre nom de pila o les vostres inicials gairebé esteu donant la vostra contrassenya a tothom!” (cal més imaginació amb les contrassenyes). 3) Recordeu-vos de tancar la sessió del correu electrònic si useu un ordinador públic o li deixeu el mòbil a un amic. 4) Protegiu el mòbil amb contrassenya. 5) Protegiu l’ordinador amb antivirus. 6) Molt de compte també amb el phishing (pàgines falses que et conviden a que posis les teves dades).\nI molt, molt important: assegureu-vos que els amics amb qui compartiu xarxes o videojocs sabeu qui són. “Esteu segurs que coneixeu a tots els vostres amics d’instagram?”. Se senten uns quants sí, però són més aviat tímids, insegurs. És una mesura bàsica per prevenir el grooming (assejtament sexual per part de persones que s’amaguen sota perfils falsos). “També al Fornite s’apropa aquesta gent, són a tota arreu –comenta el Sergi–. Al menor indici, aneu a un adult, sigui els vostres pares, els vostres mestres o els mossos d’esquadra”.\nPunt delicat: la supervisió parental. “Us molesta que els vostres pares us mirin el mòbil?” Cridòria de sís. “Però de qui és el mòbil?” Alguna veu diu “meu!”. “Però qui paga la línia?”. Silenci… És obvi que ningú dels presents. El Sergi els dona una mala notícia: “Si els pares us demanen el mòbil estan en el seu dret, la seva obligació és protegir-vos, i aquesta obligació és més important que la vostra intimitat”.\nAltres temes delicats: el sexting, que tothom menys el cronista sembla saber què vol dir [“intercanvi de fotografies de contingut eròtic”, aclareix el Sergi], si bé en aquesta ocasió es cuida prou de preguntar en veu alta qui dels presents l’ha practicat. Tan sols els diu que vagin amb compte “perquè cada cop que envieu una foto vostra deixa de ser vostra”. “I aneu amb compte també als vestuaris si veieu un company amb el mòbil, als vestuaris es roben fotos, no ho feu”, afegeix.\nAl respecte, el Sergi explica que a Dinamarca facebook va detectar que per la seva xarxa corria un vídeo de dos menors d’edat mantenint relacions sexuals i ho va posar en coneixement de la justícia. Ara un jutge ha obert una causa contra el miler de persones que van compartir aquest vídeo, i molt probablement en el futur aquestes persones tindran prohibida qualsevol feina que impliqui treballar amb menors.\nTot això ho diu el Sergi en un institut on el mòbil està permès. Com que porta temps passant per molts (la xerrada s’imparteix a grups que van de 5è de Primària a 2n de Batxillerat de qualsevol centre de la demarcació de Barcelona que el demani), un cop acabada la xerrada comenta que la diferència amb el que els prohibeixen la nota sobretot als patis: “Allà on està permès veus com molts nens i nenes es passen l’estona del pati mirant el mòbil en comptes de jugar o parlar entre ells”. A la sortida una professora ens explica que fa poc van descobrir que un alumne havia gravat amb el mòbil a un professor mentre feia classe (precisament en aquest institut!) i que la gravació havia corregut entre diversos alumnes via whatsapp fins que es va acabar descobrint. L’alumne ha estat expulsat uns dies i els altres també han tingut una sanció.\nPengem centenars de fotos dels fills a les xarxes… Un estudi observa que abans que quan els fills compleixen…


Així és com el migcampista portuguès Bruno Fernandes va aixecar la penúria del relleu del Manchester United - Teles Teles\nCom el migcampista portuguès Bruno Fernandes va aixecar la penúria del Manchester United\nBy bryanekobe\t On Juliol 1, 2020\nSelecció francesa - Jocs Olímpics: França pren aigua, Ripoll té ...\nAFC Bournemouth vs Chelsea - Informe del partit de futbol - 27 ...\nAnvers: Lamkel Ze es veuria a si mateix a Anderlecht\nQuan Bruno Fernandes va arribar al Manchester United, es va unir a un equip que havia estat ofès pels seus propis fans en una derrota a casa contra Burnley dies abans.\nVa ser la temporada baixa del club, la seva quarta derrota en set partits de la Premier League.\nL’ambient a Old Trafford va ser qualificat com a "Tòxic", l'actuació va ser "vergonyosa" i els Estats Units van ser "els pitjors en 30 anys" després del resultat del 22 de gener.\nPerò només un fitxatge després, el United és un bàndol transformat. Han estat l'equip de la lliga en els vuit partits des que va arribar Fernandes i el destí i la tristesa han desaparegut completament.\nTaula de formularis de la Premier League des que el Manchester United va fitxar Bruno Fernandes\nUn estil dinàmic i fluid sorgeix sota Ole Gunnar Solskjaer, amb Fernandes al cor.\nContra el Brighton Dimarts, el migcampista de 25 anys, batejat com a "magnífic portuguès" pels aficionats, va anotar dos cops en una victòria per 3-0, incloent una brillant volea per mantenir el seu equip carregat amb la classificació de la Champions.\nL'exportiu de Lisboa va estar ple de vida durant els seus 64 minuts al terreny de joc, vinculant-se bé amb Paul Pogba però també mostrant les seves habilitats defensives amb tres atacs, recuperant la possessió dues vegades.\n"Fernandes hauria pogut jugar 10 minuts i li hauria donat l'home del partit", va dir l'ex internacional d'Anglaterra Karen Carney a la BBC Radio 5 Live. “És tan exquisit i va ser un privilegi veure'l jugar. La diferència que va fer amb aquest Manchester United és increïble. "\n“Crec que el Manchester United necessita un altre davanter central, però aquest migcampista és emocionant. Fernandes és fantàstic i em va disgustar que se n’anés. "\nAquesta temporada, Fernandes ha marcat 20 gols per al club i el país\nEn els dotze partits que va competir a totes les competicions, el United ha guanyat vuit empats i quatre empats, ha marcat 12 gols i només ha concedit quatre.\nDes del seu debut al febrer, Fernandes ha participat directament en més gols a totes les competicions que qualsevol altre jugador de la Premier League, amb sis gols i quatre assistències.\nEl United té dos punts d'avantatge sobre el Chelsea en quart lloc i tres sobre el Leicester en tercer lloc, que s'enfronten l'últim dia de campanya en el que podria ser un tiroteig per a un lloc a la Lliga de Campions.\nLa victòria a Brighton va fer que el United quedés cinquè, cosa que ja seria suficient per obtenir un lloc a la Lliga de Campions si es confirma la prohibició del Manchester City de la competició europea.\n"Estem lluitant per aconseguir un lloc a la Lliga de Campions i sabem que podem fer-ho", va dir Fernandes.\nAl gener, després de la pèrdua de Burnley, el Solskjaer va patir una pressió creixent i va dir després del partit que el seu equip "no era prou bo" i "no tenia idees".\nLes seves paraules van ser molt diferents després de la seva victòria dominant a Brighton.\n"Tenen raó en tenir confiança perquè juguen fantàsticament", va dir Solskjaer a la BBC Sport. “Hi ha qualitat en aquest equip, els nostres jugadors estan en bona forma i ara competim per llocs.\n"Tinc més d'un canvi de joc, tenim jugadors millors i Bruno va venir i va ser fantàstic. Va portar amb ell aquesta mentalitat guanyadora, que el 99% no és prou bo, ha de ser del 100%.\n“És una alegria veure'ls quan els veus expressar-se així. "\nAquest article va aparèixer per primera vegada a: https://www.bbc.com/sport/football/53244336\naquí teniu la famosa esposa del famós actor Nollywood Aki pawpaw\nAFC Bournemouth vs Chelsea - Informe de partit de futbol - 27 de juliol de 2021 - ESPN\nAnglaterra de futbol - Man Utd: Varane deixa el Reial Madrid per 50ME! ...


PUBLICACIONS EDUARD NOGUES: Complicitat de la Policia Municipal per omplir Madrid d'escombraries , Madrid convertida en un femer , amenaces, desperfectes milionaris . "Si hi ha ERO , seguirem amb la vaga" , afirmava aquesta matinada el portaveu de CGT . Aquesta és la línia vermella dels sindicats .\nComplicitat de la Policia Municipal per omplir Madrid d'escombraries , Madrid convertida en un femer , amenaces, desperfectes milionaris . "Si hi ha ERO , seguirem amb la vaga" , afirmava aquesta matinada el portaveu de CGT . Aquesta és la línia vermella dels sindicats .\nLa salvatge vaga de neteja a Madrid compleix aquest dissabte el seu dotzè dia consecutiu amb la ciutat convertida en un femer . El balanç es tradueix en incompliment dels serveis mínims , crema i bolcat de contenidors , coaccions i agressions dels piquets als escombriaires encarregats de complir aquests serveis mínims i danys en vehicles i papereres , a més del malestar causat a veïns madrilenys i comerciants que han vist perjudicats els seus negocis per la brutícia acumulada a l'entrada dels seus establiments .\nDes que va començar la vaga el passat dia 4 fins a les deu del matí del dia 14 van ser arrestades 18 persones , identificades 249 i identificades - denunciades 27 .\nDels sabotatges dels piquets va donar bon compte Intereconomía TV que es va infiltrar amb una càmera oculta a la matinada de dijous entre alguns d'aquests piquets , mal anomenats " informatius " . D'aquesta manera , van poder gravar com utilitzen tauletes amb claus per impedir que es duguin a terme els serveis mínims . Però el que és més greu : les seves càmeres van recollir l'actitud còmplice de la Policia Municipal . " Jo no em vaig a chivar "; "massa heu fet ", " estic amb vosaltres , a favor de la vostra causa" , o " sóc aquí perquè he d'estar ... " , haurien dit els agents als piqueteros . Els treballadors dels serveis mínims tampoc es van quedar al marge de la polèmica i van ser captats per Intereconomía TV parlant d'anar a menjar entrepans - en lloc de treballar -amb els policies que els escorten .\nEl motiu d'aquestes aturades no és altre que l'anunci per part de les empreses adjudicatàries d'aquest servei de la reducció de la plantilla , a través d'un Expedient de Regulació d'Ocupació, i baixada de sous . Aquestes empreses pretenien prescindir de 625 treballadors , a través d'un ERO , d'una plantilla total pròxima a 6.000 ( 10% ) i establir un nou conveni amb una reducció salarial màxima del 20% . En concret , i segons la informació publicada per Manuel Llamas , proposen aplicar el nivell de sous vigent en 2007 més extres per antiguitat .\nEl convingut col · lectiu vigent fins al 2012 estipulava un rang salarial d'entre 19.000 i gairebé 33.000 euros bruts a l' any, així com també una jornada de 35 hores setmanals , incloent 2,5 hores de descans . Atès que la plantilla té una antiguitat mitjana de 15 anys , això significa el cobrament d'uns 1.300 euros nets per treballar 6,5 hores al dia , més del que guanyen molts llicenciats i personal qualificat en el sector privat . Ara les empreses proposen un sou mitjà de poc més de 1.000 euros per treballar 7,5 hores .\nHores després que vencés l'ultimàtum donat per l'alcaldessa , Ana Botella , la patronal i els sindicats han arribat a un preacord sobre el nou conveni col · lectiu en el sector de la neteja viària de Madrid que es tradueix en la congelació dels salaris durant els pròxims cinc anys . No obstant això , dues hores després, els treballadors de l'empresa pública Tragsa assumir per aquesta matinada les tasques de neteja viària de la ciutat . Han recollit unes 60 tones d'escombraries.\nEn aquests moments , les parts tornen a la negociació per intentar tancar el tracte i posar fi a aquesta vaga . "Si hi ha ERO , seguirem amb la vaga" , afirmava aquesta matinada el portaveu de CGT . Aquesta és la línia vermella dels sindicats .


'Cuéntame' farà un salt al futur en la seva temporada 21 - Diari de Girona\n'Cuéntame' farà un salt al futur en la seva temporada 21\nLa longeva sèrie de TVE viatjarà en el temps per a reflectir la pandèmia del coronavirus\nm.g. 03.09.2020 | 17:24\nDesprés d'haver hagut de paralitzar el seu rodatge previst per al passat abril a causa de la crisi sanitària provocada pel coronavirus, 'Cuéntame como passó' ha iniciat aquesta setmana els enregistraments de la seva temporada número 21. I ho ha fet fent un salt al futur, concretament a l'any 2020.\nTal com informa el portal Vertele, la longeva sèrie de TVE viatjarà en el temps per a viure la pandèmia del coronavirus. L'objectiu és poder així reflectir com ha canviat el món a causa d'aquesta crisi sanitària que ha causat gairebé 50 mil morts a Espanya, sense sortir-se de la seva trama habitual.\nAquesta idea suposarà que per primera vegada 'Cuéntame' arribi al present real, a l'actualitat, i per a això han decidit que alguns personatges sofreixin un salt temporal, per la qual cosa apareixeran envellits.\nD'altra banda, els seguidors de la sèrie estan d'enhorabona, ja que TVE ha confirmat que hi haurà dues temporades més, aconseguint mínim la seva 22a tanda.


El model de coworking rural de la Ribera d’Ebre, exemple de bones pràctiques a la trobada estatal de desenvolupament territorial i rural - Consell Comarcal de la Ribera d'Ebre\nEl model de coworking rural de la Ribera d’Ebre, exemple de bones pràctiques a la trobada estatal de desenvolupament territorial i rural\n3 febrer 2019 · Noticies\nFoto de tots els participants a la trobada de RNN, a Olot.\nLa Ribera d’Ebre va participar aquesta setmana a la trobada d’àmbit estatal organitzada per la Red Rural Nacional, del Ministeri d’Agricultura, a Olot per intercanviar experiències i parlar sobre El coworking com a oportunitat per al desenvolupament territorial i social. Entre els participants, agents de desenvolupament econòmic d’arreu de l’Estat, en la majoria de l’àmbit rural i vinculats als Grups d’Acció Local que, com el Centre Intercomarcal d’Iniciatives Socioeconòmiques (CIS) Ribera d’Ebre Terra Alta, gestionen ajuts europeus Leader al desenvolupament rural. També hi havia coworkers, dinamitzadors d’espais de coworking, un representant del món sindical vinculat a nous models d’ocupació en entorns rurals…\nUna delegació de la Ribera d’Ebre, encapçalada per la presidenta del Consell Comarcal, Gemma Carim, i la gerent del CIS, Begoña Garcia Barco, participaven a les ponències per explicar l’experiència de la comarca en aquest model de desenvolupament rural, com a comarca pionera en obrir el primer espai de coworking rural a la Ribera, concretament Zona Líquida a Riba-roja, amb el seu suport dels informàtics del Consell Comarcal, l’any 2011, així com la posterior creació com a projecte estratègic del CIS de la xarxa Cowocat Rural a Catalunya, que actualment compta amb una vintena d’espais repartits en els territoris GAL català. També Jordi Silvente, president de Cowocat, la xarxa nacional que integra els espais de coworking, que va intervenir a la trobada per explicar els canvis que s’han donat en el món laboral els darrers anys i el paper del coworking a través de diferents formes de gestió, en alguns casos tutelats per la iniciativa pública, d’altres privades o lligades al tercer sector o a la Universitat. La jornada va tenir lloc a l’espai Núria Social d’Olot, que forma part de la xarxa Cowocat Rural.\nUn gran aliat per captar talent jove\nLa gerent del CIS, Begoña Garcia, una de les ponents a la jornada celebrada a l’espai Núria Social.\nEntre les principals conclusions, el coworking és vist com una oportunitat adaptada a un públic cada vegada més autònom i independent que busca connectar els valors del territori amb el seu projecte professional i personal. I en particular, per a zones rurals, com un model alternatiu de generar riquesa més enllà dels entorns urbans, gràcies a l’ús de les Tecnologies de la Informació i la Comunicació (TIC), on el dinamitzador i fer xarxa suposen “una alternativa real de creixement i desenvolupament per fixar població”, diu Garcia Barco.\nLa presidenta del Consell Comarcal de la Ribera va explicar en l’obertura de la jornada el que ha suposat l’avenç de la revolució digital a la comarca, i com aquesta contribueix al repte comú que tenen totes les zones rurals de l’Estat i d’Europa: frenar el despoblament rural davant l’envelliment de la població i l’èxode dels joves que marxen a estudiar fora: “El coworking és un gran aliat per fer front a aquesta realitat”, va dir Carim, que afegí: “L’objectiu és retenir talent jove a territoris rurals com el nostre i que els joves es plantegin viure als pobles com a alternativa a la ciutat”.\nLa presidenta del Consell Comarcal va explicar l’experiència de la Ribera en coworking rural en l’obertura de la jornada.\nEn aquest sentit, la presidenta riberenca va parlar de com fer xarxa ha permès a la comarca ser exemple de bones pràctiques, no només a aquesta trobada estatal d’Olot sinó també en d’altres cites que s’han celebrat abans i en les diverses visites que els darrers anys han rebut per part d’agents de desenvolupament rural d’arreu de l’Estat i d’Europa. De fet, arran d’una trobada de territoris Leader celebrada a Móra d’Ebre a finals de 2017 i el contacte amb un Grup d’Acció francès va propiciar un projecte a escala europeu CoLabora, on la Ribera d’Ebre i la Terra Alta participen per desenvolupar el coworking rural junt amb territoris de sis països de la Unió Europea.\nUn orgull i una gran oportunitat\nPer Carim, “és un orgull que la xarxa Cowocat Rural continuï creixent, i que sapiguem aprofitar bé les tecnologies perquè els pobles també som futur”, en la línia del lema de la jornada d’Olot: “És rural, és vital”. Com a exemple de les oportunitats que representa aquest avenç de la societat digital també al món rural la presidenta de Consell va posar la participació de la Ribera d’Ebre com a seu de la Mobile Week Catalonia, la segona quinzena de febrer, coincidint amb la celebració del Mobile World Congrés que reuneix a la gran indústria mundial del mòbil a Barcelona, junt amb les grans ciutats del país.


Eduardo Noriega serà un dels protagonistes de la nova sèrie "Cites", de Pau Freixas\nEl rodatge de "Cites", dirigida per Pau Freixas, començarà al febrer amb Eduardo Noriega, Bea Segura, Isak Férriz i Aida Folch, entre els personatges principals. No és l'única sèrie que preparem: a finals d'abril es rodarà "Merlí", que dirigirà Eduard Cortés.\n21/01/2015 - 17.21\nEduardo Noriega serà un dels protagonistes de "Cites".\nTV3 continua la seva aposta per la ficció de qualitat. "Cites", de Pau Freixas -creador de "Polseres vermelles"-, es començarà a rodar al febrer. I per finals d'abril està previst el rodatge d'una sèrie protagonitzada per un professor de filosofia.\nEl rodatge d'aquesta sèrie, amb producció d'Arca Audiovisual (Grup Fílmax), es començarà a rodar al febrer i combinarà drama i comèdia i es basarà en el format original de la sèrie britànica "Dates", creada per Brian Elsley.\nEl rodatge de "Merlí", amb producció de Nova Veranda, està previst per a finals d'abril. Creada per Héctor Lozano i dirigida per Eduard Cortés, l'argument gira al voltant de la figura del professor de filosofia Merlí Bergeron, un home culte, de moral pròpia, seductor i amb una vida sexual intensa, que tria un grup d'alumnes de batxillerat per ser els peripatètics del segle XXI.


Podcast Ningú no és perfecte en Apple Podcasts\nNingú no és perfecte 20x35 - Entrevista Dani Lagi, Love and monsters, Mortal Kombat i Druk\nPrograma dividit en dues parts. En la primera entrevistem el Dani Lagi, responsable del canal de YouTube, Strip Marvel i autor de Como conocí a vuestra Marvel. Parlem en una conversa distesa de les seves d’experiències personals, del fenomen de Marvel Studios i de com parlar de les pel·lícules Marvel i de còmics a través de les plataformes actuals. En la segona part del programa fem les ressenyes d’un grapat d’estrenes de cinema. Comencem per Love and monsters (Amor i monstruos) una divertidíssima pel·lícula protagonitzada per Dylan O’Brien, seguim per Mortal Kombat, nova adaptació del videojoc i tanquem amb Druk (Otra ronda). A més de la crítica comentarem la part psicològica i què hi ha del cert en la teoria que planteja la pel·lícula. Aquesta setmana amb l’Ignasi Arbat, en Pau Garriga, la Marta Sanz, en Jep Soler i en Sergi Toboso.\nNingú no és perfecte 20x34 - The Falcon and the Winter Soldier\nArriba el moment d’analitzar la segona sèrie del Marvel Cinematic Universe: The Falcon and the Winter Soldier. Comencem amb un primer bloc en què donem una opinió general de la sèrie i com tracta els diferents temes. Comentem la producció, el rodatge i els noms principals que hi ha darrere el projecte com el guionista Malcolm Spellman i la directora Kari Skogland. En el segon bloc, a partir del minut 49 parlem de les trames totes les trames a partir dels arcs de cada personatge i dels actors i actrius que els interpreten, amb un repàs a les millors escenes amb espòilers. Aquesta setmana amb l’Ignasi Arbat, l’Aram Bonmatí, en Marcel González i la Marta Sanz.\nNingú no és perfecte 20x33 - Servant Temporada 2\nUn any després tornem amb M. Night Shyamalan en una casa d’un barri ric de Philadelphia on viu una família que ha patit una tragèdia. Analitzem la segona temporada de Servant, la sèrie d’Apple TV+. Comencem amb una primera part sense espòilers en què comentem les nostres impressions generals, repassem el que ha comentat Shyamalan, sobre la sèrie, com la pandèmia ha afectat la producció i curiositats de rodatge com la casa en què es roda. A partir del minut 36 comencem una anàlisi per capítols del deu que té la temporada. Repassem les trames, els personatges, els canvis de to, les referències, el simbolisme, els referents i els directors i directores i guionistes de cadascun dels capítols. Aquesta setmana amb l’Ignasi Arbat, en Francesc Morales i la Marta Sanz.\nNingú no és perfecte 20x32 - Promising Young Woman, Judas and the Black Messiah, The Father, Éramos el enemigo\nPrograma dividit en dos blocs. En el segon fem la segona part de ressenyes de pel·lícules nominades dels Òscars en la categoria de millor pel·lícula. Només ens queda ressenyar The Father amb Anthony Hopkins i Olivia Colman, Judas and the Black Messiah amb Daniel Kaluuya i Lakeith Stanfield i Promising Youg Woman amb Carey Mulligan. En la segona part del programa, còmic i imatges. Comencem amb la ressenya del còmic Éramos el enemigo sobre la vida de George Takei, en Sulu de Star Trek i la seva infantesa en els camps de concentració nord-americans. Tanquem amb una ressenya del llibre d’art de The Mandalorian, El arte en imágenes. Aquesta setmana amb l’Ignasi Arbat, l’Aram Bonmatí, l’Agus Izquierdo, la Marta Sanz i en Sergi Toboso.\nNingú no és perfecte 20x31 - Minari, Sound of Metal, Nomadland, Godzilla vs. Kong i Cherry\nPrograma dividit en dos blocs. El primer portem la primera part de ressenyes de pel·lícules nominades dels Òscars en la categoria de millor pel·lícula que completarem la setmana que ve. Hem deixat de banda els títols comentats en programes anteriors, així que en aquesta primera part parlarem de Minari de Lee Isaac Chung, Sound of Metal amb Riz Ahmed i Nomadland amb Francesc McDormand. En la segona part del programa tirem pel cinema més comercial i comentem Godzilla vs. Kong, la culminació del Monsterverse. Tanquem amb la ressenya de Cherry, la nova pel·lícula dels germans Russo, directors de Vengadores: Endgame, protagonitzada per Tom Holland. Aquesta setmana amb l’Ignasi Arbat, l’Aram Bonmatí, en Jacint Casademont i la Marta Sanz.\nLa part principal d’aquesta setmana la dediquem a la sèrie d’Apple TV+, Ted Lasso protagonitzada per Jason Sudeikis. Sabíeu que l’origen de la sèrie comença el 2013? Us expliquem com arribem a la sèrie de 2020, els detalls de producció, fem les nostres impressions generals i repassem els trames a través dels personatges. Una magnífica sèrie per veure en clau de comèdia que s’amaga dins els despatxos i vestidors d’un club de futbol de primera categoria. Tanquem el programa amb l’espai de crítiques de cinema. Avui ressenyem Midnight Sky amb George Clooney i Eighth Grade, una pel·lícula sobre l’adolescència. Aquesta setmana amb l’Ignasi Arbat i la Marta Sanz amb en Francesc Morales i en Pau Garriga.


Junqueras: “En els propers dies haurem de prendre decisions i no sempre seran fàcils d’entendre” | Catalunya | EL PAÍS Catalunya\nEl líder d'ERC diu en un article que Puigdemont segueix sent el president i no acata la seva destitució\nBarcelona 29 OCT 2017 - 11:18\tCET\nOriol Junqueras, durant l'entrevista amb AP. M. Fernández AP\nOriol Junqueras, líder d'Esquerra i exvicepresident de la Generalitat després de ser destituït pel Govern de Mariano Rajoy, ha afirmat avui en un article a El Punt Avui que en els propers dies l'independentisme “haurà de prendre decisions difícils i no sempre seran fàcils d'entendre”. La frase no aclareix a què es refereix exactament encara que sí que sosté que el “coratge” que ha demostrat “el país és tan alliçonador i té tanta força” que més tard o d'hora es traduirà “en la consolidació de la República catalana”.\nSota el títol El camí que ens queda per recórrer, Junqueras assenyala que el Govern ha intentat “per terra, mar i aire” que el Govern central escoltés les seves reivindicacions i admet que potser han pecat d'“ingenuïtat” en creure que “votant i fent un referèndum” la seva petició seria atesa. Junqueras lamenta la “liquidació” de l'autogovern, el “setge” a un executiu mai vist a Europa i que es constati que la fórmula d'Escòcia –el referèndum pactat- no es pugui aplicar a Catalunya. “Quants cops no havíem escoltat que en absència de violència tot era possible i es podia parlar de tot?”, es pregunta l'exvicepresident, que lamenta: “Doncs no és així. És més: hem vist violència, tant d'uniformats com de grups d'extrema dreta que han actuat amb total impunitat. Atonyinar persones, en nom de segons quines idees, sembla que és lícit”. “Han estat capaços de passar per sobre de tots els preceptes constitucionals només per preservar l’article segon”.\nL'article no revela l'estratègia del Govern però sí que remarca que Carles Puigdemont segueix sent el president de Catalunya. “El president del país és i seguirà sent Carles Puigdemont i la presidenta del Parlament és i seguirà sent Carme Forcadell, almenys fins al dia en què la ciutadania no decideixi el contrari en unes eleccions lliures”. Després d'admetre que la República no ha nascut amb tota la fortalesa desitjada però sí amb la “legitimitat” de les urnes, Junqueras diu que en els propers dies hauran de prendre decisions. “Necessitem una estratègia compartida com deia Albano Dante Fachin, a qui hem d'agrair el seu compromís inequívoc amb la llibertat i la justícia, amb els valors universals que tots hem de defensar”. Fachín, líder de Podem, va dir ahir que li sembla contradictori concórrer al 21-D per “esgarrapar” quatre diputats perquè això seria no complir l'esperit de l'1-O tret que es plantegés una estratègia conjunta. “Davant d'aquest atac a les persones i institucions del país”, conclou Junqueras, “hem de recompondre les nostres forces i estratègia, perseverar sempre i no tenir cap dubte que si seguim, que si des del civisme i l'actitud pacífica de sempre no ens deixem trepitjar, aconseguirem avançar fins allí on ens proposem”.


Hem arrancat amb força el curs – Consultores Catalunya\nHem arrancat amb força el curs\nAquesta setmana vull destacar que, com a ACEC-Patronal de les Consultores de Catalunya, hem arribat a un acord per coorganitzar amb la Generalitat de Catalunya i Tertúlia Digital el 12×12, que es farà presencialment el 14 de desembre al CaixaForum. A proposta de l’ACEC, parlarem del futur de la Catalunya i de la Barcelona digitals, comptant amb les principals plataformes de reflexió, les quals hem gestionat des de la nostra Patronal, en concret, la Plataforma d’Innovació Urbana. Comptarem amb la presència de la Pilar Conesa, representant d’aquesta plataforma; del Carlos Grau, CEO de la Mobile World Capital; del Mateu Hernández, director general de Barcelona Global; del Miquel Martí, director general de Tech Barcelona; de l’Oriol Alcoba, director general d’Esade Creapolis; de l’Oriol Amat, rector de la UPF, i del Toni Mascaró, líder de Barcelona Connection. És una gran oportunitat de contribuir a la reflexió per part de la nostra Patronal, que hi participarà per doble banda: organització i moderació del debat i presència de les nostres consultores a la jornada.\nTambé vull comentar que aquesta setmana ja hem arrancat els treballs per a l’elaboració de l’estudi de l’impacte de la consultoria a Catalunya que fem amb la UPF-BSM, liderat per Oriol Montanyà, en el que comptem amb el patrocini de sis empreses membres que conformen el grup de treball (Cap Gemini, Everis, Seidor, Setting, SII Concatel i T-Systems).\nFinalment, aquesta setmana també hem celebrat la primera reunió de treball d’un dels temes previstos en l’acord de l’ACEC amb l’Ajuntament de Barcelona (BIT Habitat), relatiu a l’estudi i l’anàlisi per a la creació d’un Fons d’Inversió per la Innovació, on ha participat una de les nostres empreses sòcies experta en aquest àmbit, Addvante.\nCom us vaig dir, arranquem amb força el curs. Ha estat una setmana intensa de feina per seguir posant en valor la consultoria i les nostres empreses sòcies.


Txxxxx!!!! és un secret – AFA Escola França\n4 de desembre de 2012 4 de desembre de 2012 afa\nTxxxxx!!!! és un secret\nPropera reunió Carnestoltes\nEl proper dijous 13 de desembre a les 21.30 hi ha reunió de la comissió de Carnestoltes a l’aula de música. Si no podeu venir podeu comunicar els vostres dubtes, propostes o demanar més informació a carnestoltes@frampa.org\nTambé podeu intentar parlar amb els pares de la Paula Tejedor de 1r, la mare de la Dàlia de 1r i Carola de P4 (Olga), de la mare de l’Oriol Garcia de P4 (Maite), de la Belen de 3r (Núria) que són alguns dels membres de la comissió de Carnestoltes.\nConcurs del nom de la comparsa\nCom molts ja sabeu, uns personatges molt estranys van visitar les aules dels nostres fills per animar-los a participar al concurs del nom de la comparsa de l’AMPA de l’Escola França 2013 del proper 10 de febrer.\nLes propostes han de fer referència als personatges que van veure els vostres fills i s’han de lliurar a la bústia de l’AMPA o bé per correu electrònic a carnestoltes@frampa.org abans del dijous 13 de desembre. amb el nom del nen/a que ho proposa i el curs que fa. El nom escollit rebrà un obsequi.\nCom participar a la Rua\nD’altra banda, les famílies sòcies de l’AMPA que vulguin participar a la rua del proper diumenge 10 de febrer del 2013 només cal que ho facin saber a través d’un correu electrònic a carnestoltes@frampa.org o bé una nota a la bústia de l’AMPA amb les següents dades:Noms i cognoms dels pare i/o mare participant. Nom i cognom i curs dels nens participants. Així com el correu electrònic i telèfon mòbil per poder-vos mantenir informats de les reunions o altres informacions.\nPer poder fer front a les despeses del material per fer les disfresses i la carrossa els adults hauran d’aportar 10 euros i els nens 5 euros. Es podrà fer el pagament al despatx de l’AMPA els divendres de 16.30 a 17.30 o fent un ingrés al 3058.0543.51.2720001697 (CajaMar cobra 1 euro de comissió).\nSom-hi! Que la farem grossa!\nEntrada anterior REUNIÓ GIMNÀSTICA ESPORTIVA\nEntrada següent Extraescolars 21 de desembre


“La situació del Mediterrani és desesperada” – Càritas Sant Julià\n← Andorra, un país solidari\nAra fa un any es parlava de… “No ens conformem” →\n“La situació del Mediterrani és desesperada”\nPublicat el 9 d'agost de 2019 per adminagost 2, 2019\nel fundador de l’ONG Proactiva Open Arms ha afirmat que “com a català és un honor rebre aquest premi, però més voldria no haver-lo merescut mai. Preferiríem un altre tipus de polítiques”. Segons Camps, “la situació del Mediterrani és desesperada. Ara mateix només hi ha el vaixell Open Arms a l’aigua, i es troba sota amenaces de multes i sancions per part del govern espanyol i italià”.\nÒscar Camps també ha assegurat “que el problema de la immigració no és un problema puntual, sinó que s’ha d’abordar des d’un punt de vista universal”. Ha afegit que “en aquests moments, una ombra molt xenòfoba plana sobre tot Europa”.\nPots tornar a escoltar l’entrevista AQUÍ\n“La situació del Mediterrani és desesperada” — No hi ha comentaris


29 | Març | 2020 | Xino Xano per Catalunya\nArxiu diari: 29 Març 2020\n29 Març 2020 Municipi Fontanals de Cerdanya, Poble Queixans, QueixansPere Gasso\nQueixans es un mPoble delMunicipi de Fontanals Comarca La Cerdanya (Girona)\nA Queixans hi nem el 28 de decembre de 2015\nL’antic municipi d’Urtx (de 15,1 km 2 ) es va unir el 1969 amb el de Queixans. Aquest nou terme municipal fou anomenat oficialment Fontanals de Cerdanya, d’acord amb una proposta dels municipis interessats.\nL’espai geogràfic d’ambdós antics termes i el seu desenvolupament històric són similars. S’estén pels vessants del Tossal Rodó (1 751 m) i de les Roques Altes (1 776 m), des del cim dels quals es domina la vall d’Alp fins a l’altura del barranc de Saltèguet. Per aquest declivi fins al Segre s’escorren els torrents de les Pereres, de Queixans, de la Malura i de les Deveses o d’Urtx, a més de la riera del Vilar d’Urtx. El torrent de la Malura, en part, feia de partió entre Urtx i Queixans. El terme és drenat a més pel curs baix del riu d’Alp, que penetra al pla per Estoll i aflueix al Segre a Soriguerola. El límit de tramuntana del terme és en bona part el curs del Segre, que el separa de Bolvir; més a llevant, aquest termenal septentrional travessa el riu davant Queixans i s’estén un petit tros per la plana de la dreta del Segre; prop del Mas Morer i del Mas de l’Anglès torna a passar el riu i segueix de prop el torrent de la Llavanera. Per tot aquest sector, el municipi confronta amb Puigcerdà. A llevant, pel serrat de Montagut, el serrat de l’Orri i el camí del Pla de les Forques a la Pleta dels Anyells també limita amb Puigcerdà (Vilallobent). A ponent, el terme confronta amb Ger i Das al pla, i a migdia amb Alp, des de la plana a l’W, a la muntanya vers llevant.\nEl cap de municipi és el poble del Vilar d’Urtx, i el terme comprèn també els pobles d’Urtx, Queixans, amb el barri de l’Estació i el raval del Torrent, Escardarcs i Estoll, a més del llogaret de les Pereres, la caseria de Soriguerola, i diverses urbanitzacions i masies, com el Mas de Santes Creus, Soriguera, Mas de l’Escloper, Mas de Montagut, Mas d’Amunt i el Molí de l’Anglès.\nHi passa el ferrocarril de Barcelona a Puigcerdà i a la Tor de Querol que travessa la plana. Urtx comparteix l’estació amb Alp (és al límit d’ambdós termes) i Queixans té estació pròpia a 1 km del poble. La carretera N-152, que prové de Ribes de Freser per la collada de Toses, voreja el termenal de ponent al llarg de la vall d’Alp, després fa un revolt pel clot del Mas de l’Escloper, passa per Urtx i prop de Queixans enllaça amb la carretera comarcal que es dirigeix a l’accés del túnel del Cadí i travessa el Segre vers Puigcerdà. L’antiga via d’Alp a Puigcerdà passa pel terme paral·lela a la comarcal fins al pont del Soler. Una carretera local porta d’Urtx al Vilar, a l’estació de ferrocarril i a la carretera d’Alp a la Molina. L’aeròdrom de la Cerdanya es troba, en part, dins del terme\nEl poble de Queixans (1 125 m), amb 169 h el 2001, és situat dalt d’una elevació que vigila el camí de Puigcerdà i la vall del Segre. S’allarga pel raval del Torrent cap al torrent de Queixans. L’església parroquial de Sant Cosme i Sant Damià és romànica (segle XI); consta d’una nau i un absis semicircular ornamentat exteriorment amb arcuacions llombardes; té algunes capelles laterals afegides. La porta conserva la ferramenta original. L’obra del portal fou refeta el 1775. Al Museu Diocesà d’Urgell es conserva un petit copó de metall argentat, del segle XVIII, que en procedeix. La parròquia és esmentada en l’acta de consagració de la catedral d’Urgell ( Kexanos ). Formà part de la baronia d’Urtx. En l’actualitat hom troba diferents urbanitzacions prop del poble, com els Campets, la Colomina, el Mas d’en Serra, etc., i a 1 km el barri de l’Estació de Queixans. Al SE del poble hi ha el Mas d’Amunt.\nLa caseria de les Pereres, amb 20 h el 2001, és situada vora el Segre, al pla, amb bon aprofitament per a l’agricultura i l’explotació ramadera. Hi ha l’església parroquial de Sant Esteve de les Pereres o d’Ancs, puix que el poble s’anomenava antigament així, Ancs, i va ser a partir del segle XIV que es començà de dir les Peres, les Pedreres i finalment les Pereres. Aquesta església és un notable exemplar romànic, amb absis semicircular que s’obre per dos arcs en gradació, una mica passats de radi; té volta de quart de cercle i la nau, de mig punt, és reforçada amb arcs torals. A ponent hi ha un campanar d’espadanya de dos ulls. Prop hi ha el gran Montagut . Al N del poble hi ha el Molí de l’Anglès. Les Pereres celebra la festa major de Sant Esteve al desembre.\nQueixans fa festa major en honor a sant Cosme i sant Damià, al setembre, i a l’agost fa el Mercat tradicional de petits artesans i al desembre la festa petita.


Espanya registra 1.326 morts per coronavirus, 324 més que ahir, i gairebé 25.000 contagis\nActualitzat 21/03/2020 13:59 CET\nLes morts a Espanya per coronavirus s'eleven aquest dissabte a 1.326, 324 més que ahir divendres, i els casos de contagis arriben als 24.926, segons les dades facilitades pel Ministeri de Sanitat.\nEls recuperats de la infecció arriben als 2.125 casos i les persones que han estat ingressades en les Unitats de Vigilància Intensiva (UCI) s'eleven a 1.612.\nLa Comunitat de Madrid, que segueix sent la comunitat autònoma que més casos ha registrat fins ara, ha arribat als 8.921 positius, fet que suposa un augment 1.756 casos pel que fa a les dades publicades per Sanitat aquest divendres, quan es van registrar 7.165 casos.\nA més, en la Comunitat de Madrid hi ha un total de 804 morts a causa del coronavirus i 767 persones han estat ingressades en la UCI.\nCatalunya és la segona comunitat autònoma que més casos de coronavirus ha remès, ja que ha registrat 4.203 positius i 122 morts fins a aquest dissabte al matí, amb 150 persones donades d'alta i 298 ingressats en la UCI.\nAixí mateix, el País Basc, ha registrat 1.725 casos i 85 morts; Andalusia, 1.515 casos i 40 morts; Castella i Lleó, 1.466 casos i 55 morts; Castella-la Manxa, 1.423 casos i 84 morts; Comunitat Valenciana, 1.363 casos i 50 morts; Galícia, 739 casos i 9 morts; Navarra, 664 casos i 9 morts; La Rioja, 564 casos i 15 morts; Astúries, 486 casos i 5 morts; Aragó, 424 casos i 22 morts; Extremadura, 354 casos i 12 morts; Canàries, 348 casos i 7 morts; Balears, 246 casos i 4 morts; Múrcia, 240 casos i 1 morts; Cantàbria, 215 casos i 2 morts; Melilla, 25 casos i cap mort, i Ceuta, 5 casos i cap mort.\nDesprés de l'entrada en vigor de l'estat d'alarma decretat per contenir l'expansió del coronavirus, el Ministeri de Sanitat comunica l'actualització de les seves dades una vegada al dia, prop de les 12.00 hores.


L'Alcarràs Lan Party celebra el 10è aniversari - Noves tecnologies - Altanto!! Revista\nhandbol delictes ajuntaments sindicat agrari Generalitat DAAM Catalunya Torres de Segre Mossos d'Esquadra Partits polítics mobilitzacions ciutadanes festes i celebracions Alcarràs Festa Major centres educatius Soses Seròs Unió Pagesos agricultura, fruticultura, ramaderia Aitona Lleida Massalcoreig futbol crisi econòmica empreses\nL'Alcarràs Lan Party celebra el 10è aniversari\nTot està a punt per acollir la desena edició de la Lan Party Alcarràs el proper 13, 14 i 15 de juliol. Sent una de les partys de més referència del territori i amb unes instal·lacions fantàstiques al CCM Lo Casino, es preveu que hi acudeixin unes 130 persones.\nEnguany no hi faltaran les competicions habituals del Call of duty 4, Trackmania Nations, League Of legends, Guitar Hero, Starcraft 2 o del Flat Out 2, a banda dels concursos de fotografia, vídeo, modding i arena de cavallers. També hi haurà zona per acampar dins la mateixa sala i servei de càtering.\n10 Juliol de 2012\nMés notícies sobre " Alcarràs , Lans "\n20/06/2010 - Alcarràs prepara la Lan Party\n08/07/2010 - Extraordinària participació a la Lan Party d'Alcarràs\n30/06/2011 - La novena edició de la Lan Party d'Alcarràs obre portes aquesta tarda\n05/07/2011 - L'Starcraft2 com a novetat


Dimecres de cendra (17 de febrer de 2021) | Abadia de Montserrat\nDimecres de cendra (17 de febrer de 2021)\nHomilia del P. Josep M Soler, Abat de Montserrat (17 de febrer de 2021)\nJoel 2:12+18 / 2 Corintis 5:20-6:2 / Mateu 6:1-6.16-18\nGermans i germanes estimats:\nCom els sacerdots dels quals parlava la primera lectura, també nosaltres plorem amb les llàgrimes del cor. Com tota l’assemblea del poble que els acompanyava, tenim sentiments de dol en aquest Dimecres de Cendra. Amb la pandèmia, un gran desastre afligeix encara la humanitat. Ens esquincem el cor per tant de sofriment en els qui ja ens han deixat, algunes vegades envoltats d’una solitud total, o en els qui encara estan en la lluita entre la vida i la mort. Ens esquincem el cor també pel dolor de tants que ploren els seus difunts, per l’angoixa de tant de personal sanitari que, a més del perill que ha viscut de veure’s contagiat, sent la impotència davant la magnitud del drama. Ens esquincem el cor, encara, solidaris dels qui en aquesta crisi han perdut el necessari per a viure amb dignitat, o s’han vist expulsats vers la pobresa. Ens esquincem el cor per la gran incertesa davant el futur.\nPlorem amb les llàgrimes del cor pel pecat col·lectiu, però amb responsabilitats que ens afecten, enfront de tantes situacions, de negligència davant els migrants a la nostra Mediterrània i a tantes parts del món, entre els quals hi molts infants i adolescents; plorem penedits per les suspicàcies que d’entrada tenim davant d’ells, pel tràfic de persones, per la marginació i pels descartats de la societat. Plorem amb les llàgrimes del cor per tanta indiferència davant la conculcació dels drets humans. Plorem i ens posem de dol per tant de mal com hi ha en el món i del qual d’alguna manera som solidaris. Plorem i ens posem de dol també pel nostre pecat personal, per la nostra incapacitat d’estimar com escau als deixebles de l’Evangeli, per la negligència en el seguiment de Jesucrist, per l’egoisme, per tot allò que hi ha en nosaltres contrari a l’amor de Déu.\nLa pandèmia, a més, ens ha fet palpar amb realisme que som pols i que a la pols hem de tornar (cf. ritual de la imposició de la cendra; cf. també Gn 3, 19). Ho hem experimentat en persones properes; amb les quals, en molt pocs dies hem passat de parlar amb elles a tenir-ne les cendres a les mans. Hem pres encara més consciència que som febles, vulnerables, mortals.\nAl costat d’això, sentim la crida que Déu, a través de l’apòstol Pau, ens fa en aquest dia en dir-nos que ara és l’hora favorable, ara és el dia de la salvació. I, per tant, la crida a convertir-nos i a creure en l’Evangeli (cf. ritual de la imposició de la cendra; cf. Mc 1, 15). I d’aquesta manera reconciliar-nos amb Déu acollint la gràcia del perdó que ens és oferta. Perquè, com deia encara la primera lectura, ell és benigne i entranyable, lent per al càstig, ric en l’amor. Per això brolla dels nostre interior la pregària: compadiu-vos de nosaltres, Déu nostre, vós que estimeu tant; vós que sou tan bo, esborreu les nostres faltes. No ens llenceu de la vostra presència. Feu renéixer en nosaltres un esperit ferm.\nDurant la pandèmia, semblantment a com els pobles pagans qüestionaven el poble d’Israel, hem sentit la pregunta: on és el teu Déu? I potser, davant la torbació, també ens ho hem preguntat nosaltres, sense demanar-nos si no érem els éssers humans a tenir una part de responsabilitat en la pandèmia a causa del canvi climàtic i de la manca de responsabilitat aprendre totes les mesures necessàries. Hem de doldre’ns de la nostra poca fe, de la desconfiança sobre l’acció salvadora de Déu, quan ell és aquí en els qui sofreixen i en els qui en tenen cura; ell és aquí lluitant contra el mal, ell és aquí acollint els qui moren.\nFeblesa, pecat, condició mortal, fe en el perdó i en la salvació que ens promet l’Evangeli i ens atorga Jesucrist. Tot això ho volem expressar amb el gest d’apropar-nos a rebre la cendra sobre el nostre cap. Som pols com la cendra i a la pols hem de tornar, però creiem que el nostre destí final no és quedar-nos en la pols, sinó ressuscitar a una vida nova i viure per sempre amb el Senyor.\nAcceptem la crida que avui ens fa la Paraula de Déu a tornar ben de cor a l’Evangeli, que és tornar a Jesucrist. Que no ens puguin dir: on és el seu Déu? a causa de la nostra vida poc coherent amb la fe. Jesús, al text evangèlic que hem escoltat, ens indicava tres accions fonamentals com a signe del nostre retorn a Déu: el dejuni, l’almoina i la pregària, totes tres viscudes amb sinceritat de cor i sense cap mena d’ostentació.\nEl dejuni que inclou, a més de privar-se d’alguna cosa de menjar i de beure, la sobrietat de vida, la contenció davant el que ens atreu desordenadament, la moderació en l’ús de la paraula, dels mitjans de comunicació, de les xarxes socials. El dejuni ens recorda que no sols de pa viu l’home (cf. Mt 4,4) i ens fa descobrir la importància d’entrar en el nostre món interior per fer-hi silenci, per posar-hi pau, per acollir-hi la Paraula de Déu.\nL’almoina que vol dir ajudar i servir els altres, particularment els qui experimenten necessitats materials, els quin es troben en la solitud, en la marginació. L’almoina a què ens invita Jesús suposa, també, col·laborar amb voluntariat o aportar recursos econòmics o en espècies a Càritas, als bancs d’aliments, etc. Mans unides ens recordava recentment que la pobresa i la fam són pandèmies per a les quals no hi vacunes, només es poden vèncer amb solidaritat i compromís. També és almoina espiritual atendre les persones que estan soles, escoltant-les, confortant-les.\nEl tercer signe que expressa el nostre desig de conversió, tal com deia Jesús a l’evangeli, és la pregària. Dedicar temps a Déu, a lloar-lo, a donar-li gràcies, a fer silenci per escoltar-lo i acollir en el cor la seva Paraula; dedicar-li temps per viure una relació filial amb el Pare, per viure l’amistat amb Jesucrist, per deixar-nos portar per l’Esperit. La pregària inclou també la intercessió a favor dels altres, a favor de tots els drames del món. I, encara, una pregària humil que, en la compunció per la nostra manca de correspondència a l’amor de Déu, demana de ser guarits espiritualment i de viure amb joia la nostra condició de fills i filles de Déu.\nDéu és fidel. I està disposat a perdonar-nos i a ajudar-nos a creure i a viure l’Evangeli. La prova la tenim en el do de l’Eucaristia que ens ha deixat i que ara celebrem.\nÚltima actualització: 17 febrer 2021\nSolemnitat de l’Ascensió del Senyor (24 maig 2020)\nVetlla Pasqual (3 d’abril de 2021)\nDiumenge III d’Advent (13 desembre 2020)\nSolemnitat de Tots Sants (1 de novembre de 2021)\nP. Abat Josep M Soler Abadia de Montserrat Homilia Homilies Basílica de Montserrat Monestir de Montserrat Abat de Montserrat P. Josep M Soler 2020/21 Quaresma 2021 Dimecres de cendra Homilies de Quaresma Homilia del Dimecres de cendra\nAbadia de MontserratDimecres de cendra (17 de febrer de 2021) 02.17.2021


Sónar +D reunirà 4.000 professionals i prop de 2.000 empreses d'innovació tecnològica\nterritoris.cat / Josep A. Pérez 11:16 12/04/15\nFerran Mascarell va assegurar que "després dels Jocs Olímpics del 92 i el Congrés de Mòbils, l'esdeveniment que més ha projectat el nostre país és el Sónar".\nmés als benestar salut reunir sónar\nEl conseller Ferran Mascarell presideix la presentació de la tercera edició de Sónar +\nLa tercera edició de Sónar +D es postula com un espai d'interacció entre les indústries creatives i tecnològiques de rellevància en l'àmbit internacional i en dos anys acabarà el seu procés de consolidació com a festival de referència, segons va explicar el codirector del certamen Ricard Robles, en l'acte de presentació que va tenir lloc el passat dijous a Barcelona. En la presentació també i van participar l'alcalde de Barcelona, Xavier Trias; el conseller de Cultura, Ferran Mascarell; el director executiu d'Advanced Music, Ventura Barba; i el comissari de Sónar+D, José Luis de Vicente.\nFerran Mascarell ha destacat que les preocupacions culturals de Sónar són les mateixes que les de la Generalitat, per tant calia treballar junts una vegada més. A més, el conseller ha acabat dient que després dels Jocs Olímpics del 92 i el Congrés de Mòbils, l'esdeveniment que més ha projectat el nostre país és el Sónar, és una plataforma essencial i necessària per a Barcelona.\ndesprés dels Jocs Olímpics del 92 i el Congrés de Mòbils, l'esdeveniment que més ha projectat el nostre país és el Sónar\nSegon va avançar José Luis de Vicente, Sónar +D s'estructura en quatre àrees: Exhibition, que serà el cor de l'esdeveniment; Congress, un espai reservat per als debats; Networking; i Live perfomance, la funció de la qual serà acostar el públic als artistes i la innovació tecnològica amb la col·laboració de les institucions culturals. Espais en els quals està previst que es reuneixin al voltant de 4.000 professionals i 2.000 companyies de 60 països.\nSónar +D acollirà Kickstarter, Arduino, Vimeo, Pinterest, Little Bits i Richard Russell, de XL Recordings, dins d'una llarga llista de plataformes col·laboradores i professionals. L'esdeveniment, en la seva tercera edició, reunirà del 18 al 20 de juny a la Fira Montjuïc els protagonistes que lideren la innovació creativa en els sectors de la música, audiovisual, interactivitat, disseny i comunicació.\nQueda desert el Premi de Novel·la Breu Ciutat de Mollerussa\nMàrius Serra i Oriol Comes consoliden la DO Verbàlia per a jocs de taula


El berguedà Toni Baños guanya la 25a Cursa Popular de Bagà | Entre rivals – Esports\nEl berguedà Toni Baños guanya la 25a Cursa Popular de Bagà\n01 agost 2016 18:24\nL’atleta berguedà Toni Baños, de La Sportiva, es va imposar ahir a la 25a edició de la Cursa Popular de Bagà. Baños, de només 16 anys, va creuar la línia d’arribada abans que ningú amb un temps de 28 minuts i 54 segons. Antoni Puig va ser segon, a 37 segons de Baños, i David Sitjas va completar el podi amb un temps de 32 minuts i 54 segons.\nLa prova, amb sortida i arribada a la plaça del Raval de Bagà, dividia els participants en categories en funció de la seva edat. Els corredors de més de 16 anys van fer el recorregut llarg, de 8,5 quilòmetres, però es van repartir en tres classificacions. Toni Baños, campió de la general, va ser també el primer classificat dels atletes de 16 a 40 anys; David Sitjas, tercer a la general, va guanyar la categoria d’entre 41 a 55 anys; i Eduardo Muñoz, cinquè a la general, va ser el més ràpid de més de 56 anys).\nD’altra banda, els participants de 12 a 15 anys van competir en un circuit més curt, de 6,2km, on el guanyador va ser el local Jordi Pradell. Els atletes de 9 a 11 anys van córrer en un circuit de 3,6km on es va impoar Pau Velasco. Kiko Millán va ser el vencedor de la categoria de 6 a 8 anys en un circuit d’1,6km, mentre que Ot Casals va ser el més petit dels guanyadors en un circuit de 600 metres adaptat per a nens de 0 a 5 anys.\nCursa Popular de Bagà La Sportiva Toni Baños


Més de 400 hostalers lleidatans han participat a la concentració SOS Hostaleria - horecalleida.es\nMés de 400 hostalers lleidatans han participat a la concentració SOS Hostaleria\nLa plaça Sant Joan de Lleida ha acollit aquest matí a més de 400 hostalers de Lleida i província que han mostrat el seu rebuig davant l’extrema situació econòmica de les seves empreses originada amb la crisi sanitària del COVID-19.\nEmpresaris, autònoms, treballadors i proveïdors han reclamat, mantenint totes les mesures de distanciament i seguretat, la màxima col·laboració entre institucions i administracions perquè siguin el més efectius possible amb les accions a emprendre contra el virus i actuïn de forma més contundent, ràpida i precisa.\nEn el decurs de la concentració s’ha llegit un manifest per part del President d’Hostaleria de Lleida, Josep Castellarnau. Així mateix, ha intervingut el Secretari Gral. de Pimec, Antoni Cañete, que ha denunciat la situació actual de l’hostaleria lleidatana que ha estat abocada al tancament dels seus establiments amb les repercussions tan desastroses que els hi representa.\nEls hostalers lleidatans, desprès d’una setmana tancats, no tenen concretats cap ajut. Demanen, tal i com consta al manifest, prioritàriament reactivar els ERTO amb les condicions inicials i reactivar les ajudes als autònoms del març. A més, un seguit de mesures per tal de preservar el teixit empresarial de Lleida i replantejar la proposta sanitària per veure com poder compatibilitzar la lluita contra la infecció amb la vida econòmica.


Com utilitzar endolls de Botswana a Lesotho\nConnectors, preses de corrent, adaptadors i altra informació necessària per viatjar des de Botswana a Lesotho en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Botswana a Lesotho sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


El Pot Petit torna al format íntim i debuta en el teatre de titelles a Temporada Alta - Diari de Girona\nEl Pot Petit torna al format íntim i debuta en el teatre de titelles a Temporada Alta\nEl grup familiar estrena avui «Les aventures del lleó vergonyós», amb nou funcions al Teatre de Salt per la gran demanda de públic\nUn moment de l'espectacle del grup gironí, que es pot veure fins dissabte. aniol resclosa\nEl Pot Petit debuta avui en el teatre de titelles amb l'estrena de Les aventures del lleó vergonyós, un espectacle amb tanta demanda de públic que ha obligat el festival Temporada Alta a programar nou funcions en tres dies al Teatre de Salt. El grup, un dels més exitosos de la música familiar a casa nostra, ja va omplir l'any passat dues vegades la sala gran de l'Auditori de Girona, en un context molt diferent a l'actual, sense límits d'aforament a la sala.\nAra, però, després d'anys de concerts multitudinaris, els gironins adapten un personatge emblemàtic de la seva discografia i impulsar una funció de format més íntim amb música en directe pensat per a nens d'entre 2 i 5 anys. La directora artística d'El Pot Petit, Helena Bagué, explica que volien «tornar a notar aquesta cosa molt íntima, amb un actor, una actriu, cantants i titellaires, i un músic».\nPer a la seva primera incursió en les titelles, el grup s'agafa al personatge emblemàtic del lleó per descobrir les seves emocions, incloent un tigre que té por, un cavall que li costa gestionar ràbia, un hipopòtam que està trist o un gall que representa alegria.\n«És un viatge a través de les emocions dels personatges vestit amb música», explica Bagué, que precisa que sempre intenten trencar «estereotips» que venen de fer anys amb l'objectiu de «normalitzar» aquestes sensacions.\nEn l'espectacle Les aventures del lleó vergonyós, a diferència dels anteriors, han creat primer la dramatúrgia i, posteriorment, s'han fet les cançons i els arranjaments.\nAmb una trajectòria de més de deu anys en el sector, El Pot Petit ha fet més d'un miler de concerts i ha produït quatre discos, dels quals se n'han venut més de 20.000 còpies, i els seus vídeos ja passen els 75 milions de visualitzacions a YouTube. Conscients de l'èxit de la seva iniciativa, la directora artística de la banda, que beu de la tradició de l'animació infantil, afirma que viuen amb «il·lusió, agraïment i amor infinit» el suport del públic.\nSis propostes familiars\nEl del Pot Petit és el primer espectacle de la programació familiar de Temporada Alta d'enguany. En total, s'han programat sis propostes exclusivament pensades per a famílies, una d'elles dins de la programació A Distància.\nPer als més menuts arriba La lluna en un cove (un espectacle incomprès), l'últim espectacle de La petita Malumaluga, que després de girar per mig món visitaran per primer cop Temporada Alta amb tres funcions previstes pel 8 de novembre.\nLa Banda també serà Temporada Alta amb un viatge poètic a través de la imaginació. La companyia de Mercè Vila Godoy i Glòria Sirvent Cortés presenta el 15 de novembre El meravellós viatge de la Lea, un viatge per l'univers d'una nena de 5 anys en paral·lel a un viatge en caravana d'una família.\nLa Bleda torna a Temporada Alta amb un muntatge sobre les vacances en roulotte inspirat en el món poètic de Jaques Tati, Mon petit souvenir, que es podrà veure el 6 de desembre.\nL'imaginari artístic de Picasso vist a través de la dansa i el circ és la proposta dels andalusos La Maquiné, que mostraran el 8 de desembre per primer cop a Catalunya Acróbata y arlequín, un espectacle multipremiat que combina cant i música en directe amb titelles, coreografies meravelloses i una escenografia i unes projeccions de somni.\nPel que fa a la programació virtual, el col·lectiu Agrupación Señor Serrano presenta Projecte Olympus. Volum 1: Prometeu, una aproximació als mites grecs amb figures de Lego. Es podrà veure el 14 de novembre en cinc funcions a través de la plataforma Zoom.


El Mirador organitza la setmana vinent unes jornades de creixement personal amb quatre propostes gratuïtes\nImatge promocional d'El Mirador.\nProgrames| Jornades de creixement personal\nEl Mirador ha programat la setmana vinent unes jornades de creixement personal que inclouran quatre propostes gratuïtes obertes a tota la població, que tindran lloc a l’equipament els dies 10, 11, 12 i 13 d’abril a les 18 hores.\nLa primera de les activitats, dimarts 10 d’abril, porta per títol “Aprendre a dir NO”, i anirà a càrrec de Nuria Castro, coach i membre fundador del Centre Karuna, que té formació en diferents tipus de psicoteràpia, com PNL, coaching estratègic o teràpia breu integrativa. L’activitat té per objectiu facilitar als assistents eines per començar a dir “no” des de la llibertat de poder escollir què dir.\nL’endemà, 11 d’abril, la conferenciant, escriptora i formadora especialitzada en processos de canvi i gestió emocional Esther García Peñuela oferirà en la proposta “El canvi, el primer pas” diferents estratègies per identificar el grau de felicitat de cadascú i com fer un pas més, a més de tècniques per elevar l’autoestima. També, entre d’altres, es parlarà sobre els cinc mecanismes de defensa que utilitza el cervell per justificar el “no canvi”.\nEl coach i escriptor Ricard Lujano serà l’encarregat, dijous 12 d’abril, de la proposta següent, titulada “Com aconseguir objectius i metes”, que se centrarà en la manera d’iniciar i mantenir un procés de canvi, així com en els diversos sistemes existents a l’hora de definir i planificar objectius.\nLes jornades de creixement personal finalitzaran divendres 13 d’abril amb “Treball corporal”, una proposta a càrrec de Meritxell Casas, ballarina i formadora de diferents tècniques corporals com pilates o ioga. Aquesta activitat consistirà en la realització d’exercicis d’escalfament del cos, l’experimentació a través del cos de l’aproximació a la confiança en un mateix i en els altres, i el treball d’eines per aprendre a connectar amb el cos en moments crítics.\nLes tres primeres propostes s’han programat a la Sala d’Actes d’El Mirador, mentre que l’activitat “Treball corporal” es durà a terme a la terrassa de l’equipament. Val a dir que per assistir a aquesta darrera proposta cal fer inscripció prèvia al Servei d’Atenció Ciutadana, situat també a El Mirador.\nPlaces lliures al curs d’autoestima i autoconeixement que tindrà lloc del 12 d’abril al 21 de juny\nD’altra banda, El Mirador encara disposa de places lliures per al curs d’autoestima i autoconeixement que tindrà lloc tots els dijous, del 12 d’abril al 21 de juny, entre les 18 i les 20 hores.\nEl curs, de 20 hores de durada i amb una combinació de classes teòriques i pràctiques, s’adreça a totes aquelles persones que vulguin prendre consciència de la manera com la seva actitud influeix en la seva vida.\nLes inscripcions a aquesta proposta, que anirà a càrrec de la coach del Centre Karuna Nuria Castro, es poden formalitzar a El Mirador (pl. d’El Mirador, s/n). Per a més informació sobre aquest curs, que té un preu de 70 euros, podeu trucar al tel. 93 714 40 40.


L’Ajuntament ha adjudicat la construcció de la piscina municipal | Ajuntament Borrassà\nL’Ajuntament de Borrassà ha adjudicat a l’empresa Comsa Service Facility Management, SAU el projecte de construcció de la piscina municipal, que s'ubicarà a l’Espai Cal Governador.\nEl projecte, redactat per l’enginyer Dionís Cañada, havia sortit a licitació amb un pressupost de 252.970,01 € i s’ha adjudicat a la baixa pel valor de 248.264,76 €. L’obra es finançarà amb fons propis de l’Ajuntament.\nEs farà una piscina per adults d’uns 150 m2 i una per mainada de 13 m2 i disposarà dels serveis necessaris per al seu ús, així com d’una zona de solàrium.\nEstà previst que les obres comencin properament.\nL’alcalde de Borrassà, Joan Hurtós, explica que “la piscina municipal serà un equipament molt rellevant pel poble. Ha estat llargament reivindicat pels veïns i quan s’acabin les obres i s’obri a l’ús públic pensem que esdevindrà a l’estiu un important punt d’esbarjo i de relació entre els veïns de totes les edats, en un lloc, l’Espai Cal Governador, que l’Ajuntament volem que es converteixi en el centre de la vida social de Borrassà al llarg de l’any, on tothom qui viu al poble, hi trobi el servei que desitja i/o necessita”


27 oct: Visita a empreses del Cluster de la directora de l'oficina exterior de Catalunya a Mèxic - Beauty cluster Barcelona\nDimarts, 27 octubre fins Dimarts, 27 octubre 2015\n27 oct: Visita a empreses del Cluster de la directora de l’oficina exterior de Catalunya a Mèxic\nEl proper 27 d’octubre de 9:30 a 11:00 a Acció el Beauty Cluster i les empreses sòcies interessades en el mercat de la bellesa de Mèxic tindran l’oportunitat de reunir-se amb la Sra. Gabriela Gandara, directora de l’oficina exterior de Catalunya a Mèxic.\nDes de l’oficina de Mèxic prioritzen el sector Salut i Bellesa com uns dels sectors que ofereixen oportunitats de negoci per les empreses catalanes. Mèxic és el segon mercat més gran d’Amèrica Llatina de productes farmacèutics. Pel que fa a dispositius mèdics, Mèxic ha augmentat un 10% el consum d’aquests productes, i un 23,8% en productes cosmètics i de perfumeria.\nInscriure’m a la reunió


Hotel Englhof Zell am Ziller Àustria - Ofertes d'hotels amb els MILLORS DESCOMPTES EN LÍNIA\nZellbergeben 28, Zell am Ziller, Zell am Ziller, Àustria, 6277 - Veure al mapa\n"This is probably the most value for money I have received fr..."\nConvenientment situat a Zell am Ziller, Hotel Englhof és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Zell am Ziller. Magatzem d'equipatge, servei d'habitacions, restaurant, visites turístiques, ascensor són només algunes de les comoditats que fan que Hotel Englhof sigui diferent dels altres hotels de la ciutat.\nL'ambient de Hotel Englhof es reflexa en cada habitació. calefacció, servei de despertador, escriptori, balcó/terrassa, telèfon són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com esquí, sala de jocs. Amb una localització ideal i amb comoditats imbatibles, Hotel Englhof no troba competidors en cap categoria.\nTots els tipus de viatgers (66) Parelles (47) Viatgers en solitari (3) Famílies amb infants petits (5) Famílies amb infants grans (6) Grups (5)


Tots músics, tots diferents | Valencia Extra\nEl Conservatori Professional de Torrent és pioner a donar l’oportunitat a persones amb diversitat funcional d’estudiar música reglada: “Hem arribat ja a la plena inclusió en el centre”\nUna gran porta envidrada dóna la benvinguda i, enfront d’ella, s’acumulen alumnes i alumnes. Alguns porten a coll una guitarra, una gran maleta amb un violoncel o la fonga de la flauta travessera, però la majoria coincideixen a portar la motxilla de classe; quasi tots vénen directes de l’escola. Una vegada dins s’escolta el murmuri de centenars de persones i, al lluny, les primeres notes.\nHi ha xiquets i xiquetes, adolescents, docents… Tots són diferents, però tots són músics. I des de 2004, la diversitat del centre es va accentuar. Caldria fixar-se per a adonar-se, però part de l’èxit del programa és, precisament, no fixar-se. Des de fa 15 anys el Conservatori Professional de Música de Torrent és pioner estatal amb el programa ‘Tots músics, tots diferents’, que brinda l’oportunitat d’obtenir una formació musical reglada, en un entorn inclusiu, a persones amb diversitat funcional.\nEn el segon pis està la classe de Blas Pí. Supervisa a un alumne amb un violí i a una altra alumna amb el piano; dins d’una poques setmanes els toca actuar a Torrent. Pí és, des de fa tres anys, el coordinador del projecte en el centre. És professor de música i, entre les seues comeses, està fer classe individualitzada a diversos alumnes, alguns dels quals formen part del projecte. S’encarrega d’organitzar les classes en les quals s’integren els alumnes, horaris i les seues classes de suport.\n‘El projecte està institucionalitzat’\nPer a la directora del Conservatori el projecte, que compleix 15 anys, està “institucionalitzat”. Forma part, assegura Fani Blanch, de la “normalitat” del dia a dia en el centre públic. “El Tots Músics Tots Diferents és un projecte d’inclusió educativa que permet escolaritzar en ensenyaments reglats a alumnes amb necessitats especials”, resumeix la directora la iniciativa. En el moment de la seua creació va ser nou i encara ho és. Va ser el primer centre a donar cabuda oficial a persones amb diversitat funcional i, ara, és un model a imitar des d’altres centres oficials.\nEl Conservatori de Torrent, situat al costat de l’Auditori, és un gran centre d’ensenyament en el qual hi ha escolaritzats més de 600 alumnes. La majoria són, segons detalla Blanch, “de la comarca”. Va haver-hi un alumne del programa, fins i tot, que venia des d’Alacant setmanalment perquè “allí no trobava un centre” que li atorgara el “suport” necessari per a “poder portar avant els seus estudis”.\nUn filtre per a tots\nSón molts els alumnes que es formen en música, siga mitjançant centres públics, concertats o privats. I també, gràcies a l’avanç de la societat en assumptes socials, s’amplien les oportunitats per a totes les persones, amb diversitat funcional o no. Un exemple d’això és el requisit, com explica Blanch, de la “reserva del 2% de les places per a aquests alumnes”. La Responsable de Comunicació de Bankia, Silvia Baix, va assegurar que «la música afavoreix el procés educatiu i vertebra la societat». Per això, igualment iniciatives privades com les beques d’‘escolta valència’ d’aquesta entitat poden ajudar a transformar la societat. Igual que les oficials ofereixen oportunitats en els conservatoris, aquestes fan el propi a les escoles de les societats musicals; també reconeixen la realitat de la diversitat funcional com a ponderació en les sol·licituds.\nLes proves d’accés són adaptades a les característiques de l’alumne\nDe la classe de Pí a la qual els alumnes amb diversitat funcional reben reforç hi ha uns pocs minuts a través de corredors. En ells, a través de les xicotetes finestres de les portes, es veu a alumnes practicar amb tota diversitat d’instruments. Una està oberta; en ella un professor es dirigeix a uns 12 alumnes. “Llenguatge musical s’estudia de forma grupal. Quan tenim un grup amb un alumne del projecte, si el màxim són 12, potser baixem a 9”, explica el coordinador.\nL’aula de suport és una mica diferent de les altres. Una gran pissarra blanca amb el nom del projecte presideix la sala. En el centre una alumna rep classes de reforç per part de Mabel Di Quarto. Ella és professora de llenguatge musical i, a més, psicòloga i pedagoga. S’encarrega de “reforçar” els ensenyaments “a cada alumne amb una atenció especialitzada, adaptada al seu perfil”. “Adaptar-me a ells i traure el màxim profit de la classe”, resumeix. El seu perfil és molt específic; ha de tindre formació musical i també psicològica, una cosa important segons la directora del Conservatori perquè ha de “reconéixer i entendre” la situació de cada alumne.\nDi Quatro explica que el centre, al final, imparteix “ensenyaments reglats”, i és alguna cosa que a vegades cal “donar a entendre” a les famílies. “No és musicoteràpia”, assenyala, sinó classes oficials amb les adaptacions necessàries perquè les persones amb diversitat funcional tinguen l’oportunitat, com qualsevol altra, d’aprendre.\n‘Vaja per davant que no és fàcil. Requereix un estudi i dedicació’\nIgual que tots, aquelles persones que vulguen optar a plaça mitjançant el projecte han de superar unes proves d’accés. “Tots els alumnes passen pel mateix filtre”, assenyala Pí. Blanch explica que, per a accedir mitjançant el programa, hi ha primer una entrevista amb els pares. Es tracta d’assegurar-se de l’interés i veure si tindran el suport necessari: “Vaja per davant que no és fàcil. Requereix un estudi, una dedicació i unes hores presencials en el centre que a poc a poc es compliquen”. Després de l’entrevista, es realitza la prova “que no són de continguts, sinó d’aptituds”. Aquestes proves són adaptades a les característiques de l’alumne o alumna. Per exemple, lectura de partitures en braille o reducció de comparses. “L’alumne ha de saber llegir i interpretar, però clar, s’adapta a les seues circumstàncies”, afig Blanch.\nMalgrat l’especificitat del projecte, en l’àmbit de la música, la directora creu que del que tracta el projecte és d’“inclusió completa”: “Ells estan escolaritzats en totes les classes col·lectives amb els altres companys, toquen en els grups de conjunt, van a les classes junts, canten en el cor… La inclusió és completa en el conservatori”.\nDesprés de repassar el treball amb algunes partitures, Di Quatro es trasllada al piano amb l’alumna a la qual assisteix. La professora toca el piano, i l’estudiant practica solfeig. En la classe hi ha colors, murals, armaris amb llibres i eines per a donar suport als alumnes del programa. Damunt d’una prestatgeria, per exemple, hi ha unes partitures de gran grandària; una ‘xicoteta’ adaptació que facilita l’estudi a aquells amb alguna discapacitat visual.\nLa rutina de qualsevol alumne del Conservatori té dos vessants principals: la pràctica amb l’instrument, que es realitza de forma individualitzada o en grups reduïts, i l’estudi de llenguatge musical, que es realitza en grup. Els integrants de ‘Tots músics tots diferents’ tenen ací una diferència: la classe de suport setmanal amb Di Quatro. Una xicoteta diferenciació que permet, sense més personal específic -encara que tant ella com Pi assenyalen que ho agrairien-, oferir aquesta inclusió. “Ens falta una mica de temps i material. Una persona més seria ideal”, assenyala el coordinador.\n‘Per a ensenyar a tocar un violí fa falta un professor de violí’\nL’any 2007 la normativa va detallar que qualsevol conservatori pot escolaritzar a alumnat amb necessitats especials i aquest curs, gràcies a la tendència marcada pel Conservatori de Música Professional de Torrent, s’ha fixat aquest 2% de reserva per llei. Una reserva que amb el temps Blanch creu que s’ampliarà, però que ara respon a la demanda.\nIgual que és exemple promotor per a la normativa, també ho és per a altres centres. La directora explica que han rebut consultes sobre com dur a terme projectes semblants, i que aquests es plantegen la dificultat ‘errònia’ d’haver de trobar nou personal: “Per a ensenyar a tocar un violí no fa falta un psicòleg, fa falta un professor de violí que haja treballat i es forme per a conéixer les circumstàncies i característiques de l’alumne”. Així, dins del programa també es contempla la mateixa formació del professorat per a estar preparat i respondre a les necessitats educatives dels alumnes. L’única ajuda “externa”, afig, és Di Quatro, que forma part del centre però mitjançant la Conselleria d’Educació.\nTant les beques d’‘escolta valència’ per a les societats musicals com les beques oficials reconeixen la diversitat funcional com a element a tindre en compte per a atorgar-les. La discriminació per raons funcionals, igual que per raons ètniques o de gènere, són una realitat que es pot transformar mitjançant l’educació, siga aquesta regular, musical o esportiva. Per això, que la diversitat funcional puntue en les beques de l’entitat bancària 7,5 punts —quan la majoria d’elements no passa els 5—, és una inversió en igualtat.\nEntre recursos propis i Conselleria, van decidir posar un màxim de 14 alumnes. Un contingent que, de moment, es manté estable. Segons expliquen Pí i Di Quatro, “acaben entre 2 i 3 alumnes cada any i es presenten entre 5 i 6”.\nPerò sempre, reforça la professora de suport, amb una bona comunicació amb els pares: “Cal informar-los bé què és això, no és teràpia i arriba un moment en què s’acaba. Però podran continuar gaudint de la música i aprofitar els ensenyaments que han rebut”.\nAl final d’un corredor, enfront d’un finestral, una alumna espera l’inici de classe mentre practica dansa. Molts dels alumnes del centre estudien altres arts a més de la música. Hi ha tot tipus de perfils i procedències, i part de l’èxit del programa és fer de la diversitat la normalitat. “Tenim el programa institucionalitzat. Ningú s’estranya d’entrar i veure alumnes amb diversitats funcionals. Hem arribat ja a la plena inclusió en el centre. L’objectiu està complit”, assevera Blanch. Assegura que és un model de treball que ja coneixen, que funciona i amb el qual seguiran “amb la més absoluta normalitat”: “les famílies d’aquests alumnes volen que això no siga gens especial, sinó que el tracte siga el mateix que amb els altres. Que tinguen cabuda, que no estiguen exclosos per tindre diversitat funcional”.\n‘Hem arribat a la plena inclusió en el centre. L’objectiu està complit’\nEls ensenyaments en el centre es divideixen en elementals i avançades. Les primeres tenen una durada de 4 anys, més un extra que es pot repetir i, així, “aprofitar els ensenyaments” si fóra necessari, assenyala Di Quatro. Després d’aquestes hi ha dos anys de professionalització. De nou hi ha unes proves d’accés que no tots els alumnes, del programa o no, són capaços de superar. Si no poden continuar, assenyala Pí, apareix la figura de l’orientador: “en funció del perfil de l’alumne, se li parla d’alguna escola, banda, grups… On puguen seguir, sense tallar-los les ales i gaudint de la música”.


Davantal Artel negre ratlla colors\nDavantal amb peto ratllat . Amb una butxaca de pit de 5 cm d'ample x 10 cm d'alt . Amb una butxaca generosa al costat dret. Regulable mitjançant tancaments al coll. Cintes del mateix teixit que el davantal. 82 cm de llarg x 68 cm d'ample.\nLa ratlla de color és del mateix teixit ( no és estampada ) , per tant és permanent. Sarja no molt fina i d'agradable tacte. Disponible en colors verd ampolla, blau hostessa i vermell bordeus .\nJaqueta Artel blanca de dona cotó elàstic